OpenLLM-France/wikimedia huggingface dataset:
# 1242
## Esdeveniments
### Països catalans

* 30 de desembre - Alzira (la Ribera Alta): Jaume I conquereix la vila.

### Món

* 5 d'abril - llac Peipus: Té lloc la batalla del gel entre els cavallers teutons i els habitants de la República de Nóvgorod liderats per Alexandre Nevski. Les tropes russes aturen les germàniques i consoliden el futur paper de Moscou en una espectacular batalla sobre el gel.
* 28-29 de maig - Avinhonet, Comtat de Tolosaː Massacre dels inquisidors del tribunal de Tolosa i del seu seguici mentre dormien al castell de la localitat.
* Un metge àrab (Ibn Nafis) descriu els ventricles del cor i el circuit menor de la sang.

## Naixements
### Món

* 15 de setembre - Japó: Príncep Munetaka, onzè shogun

## Necrològiques
### Món

* 10 de febrer - Martirano (Calàbria): Enric VII d'Alemanya

## Referències

* ↑ Puèglaurenç, Guillem. Crònica (en francès). Besiers: Librairie de Bénézech-Roque, 1864.
# Mikel Roteta Lopetegi

Mikel Roteta Lopetegi (Sant Sebastià, 16 de gener de 1970) és un exfutbolista basc, que ocupava la posició de defensa.

## Trajectòria

Sorgeix del planter de la Reial Societat. Amb els donostiarres, arriba a debutar en primera divisió a la campanya 90/91, jugant tres partits. El 1991 el fitxa el FC Barcelona per militar al seu filial, llavors en Segona Divisió. Roteta passa tres anys al Barça B, tot i que només destaca la primera.
L'estiu de 1994 recala al FC Cartagena, el primer d'un seguit de clubs de Segona B, com el Real Jaén (95/97) i el Màlaga CF. Amb els mal·lacitans aconsegueix pujar a Segona Divisió, i el 1999, un nou ascens a la màxima categoria. En aquesta segona etapa en Primera, el defensa basc és peça clau dels andalusos, tant en lliga com en competicions europees. De fet, marca el gol decisiu que li dona al seu equip la Intertoto del 2002.
Posteriorment militaria al Reial Múrcia (03/04) i Xerez CD (04/05) abans de penjar les botes.

## Enllaços externs

* Fitxa de Roteta
# Josep Amat Montcunill

Josep Amat Montcunill ha estat màxim responsable de la promotora immobiliària Akasvayu i president del Club Bàsquet Girona.
# Universitat Robert Gordon

La Universitat Robert Gordon (Robert Gordon University), coneguda com a RGU, és una universitat pública a la ciutat d'Aberdeen, a Escòcia (Regne Unit). Esdevingué una universitat oficialment el 1992, a partir d'una institució educativa fundada al segle xviii per Robert Gordon, un pròsper mercader d'Aberdeen, juntament amb altres institucions que s'encarregaven de l'educació d'adults als segles XIX i XX. És una de les dues universitat de la ciutat (l'altra és la molt més antiga Universitat d'Aberdeen).

## Referències

* 1 2 RGU: Statistical Information on Staff
# Rosalyn Bryant

Rosalyn Bryant (Chicago, 7 de gener de 1956) és una atleta estatunidenca, ja retirada, especialista en curses de velocitat, que va competir durant les dècades de 1970 i 1980.
El 1976 va prendre part en els Jocs Olímpics de Mont-real, on disputà dues proves del programa d'atletisme. Guanyà la medalla de plata en els 4x400 metres relleus, formant equip amb Debra Sapenter, Sheila Ingram i Pamela Jiles. En els 400 metres fou cinquena.
En el seu palmarès també destaquen una medalla d'or i una de plata a les Universíades de 1977 i 1979 i una d'or als Jocs Panamericans de 1979. El 1983 va participar en la primera edició del Campionat del Món d'atletisme. A nivell nacional guanyà el campionat de l'AAU de les 100 iardes a l'aire lliure i les 220 iardes en pista coberta el 1975 i 1977.

## Millors marques

* 100 metres. 11.43" (1976)
* 200 metres. 22.8" (1978)
* 400 metres. 50.62" (1976)
* 800 metres. 2'09.35" (1984)
* 400 metres tanques. 56.57" (1986)

## Referències

* 1 2 Rosalyn Bryant a Sports Reference (arxivat)
* 1 2 «Olympedia – Rosalyn Bryant». [Consulta: 8 març 2021].
* ↑ «Rosalyn BRYANT | Profile». [Consulta: 8 març 2021].
* ↑ Fitxa a trackfield.brinkster.net
# 1554
## Esdeveniments

* 22 de juliol: Francesc Jeroni Benet Franc és elegit President de la Generalitat de Catalunya.
* 2 d'agost: Es va lliurar la batalla de Marciano entre el Ducat de Florència i la República de Siena.

## Naixements
### Resta del món

* Sebastià I, Rei de Portugal (1557-1578). Va ascendir al tron als tres anys.

## Necrològiques
### Països Catalans

* 4 de gener - València: Mencía de Mendoza, noble i política castellana, deixebla de Lluís Vives, virreina de València, mecenes i col·leccionista d'art (n. 1508).
* Girona: Joan Margarit i de Requesens, 50è President de la Generalitat de Catalunya

### Resta del món

* 23 d'abril, Venèciaː Gaspara Stampa, poeta italiana del Cinquecento venecià. (n. 1523).
* Sevilla: Mor Pedro Cieza de León, conqueridor extremeny.
* Moisès Hamon, metge jueu.

## Referències

* ↑ Klatter, Matty. «Mendoza y Fonseca, Mencía de (1508-1554)». Huygens Instituut, 13-01-2014. [Consulta: 27 setembre 2023].
* ↑ Reichenbach, Giulio. «STAMPA, Gaspara» (en italià). Treccani. Enciclopedia Italiana (1936). [Consulta: 15 febrer 2024].
# Néstor Susaeta Jaurrieta

Néstor Susaeta Jaurrieta (Eibar, Guipúscoa, 11 de desembre de 1984) és un futbolista professional basc, que juga d'extrem dret al CF Rayo Majadahonda.

## Carrera

Susaeta es va formar com a jugador en les inferiors de la Reial Societat. En 2006 el conjunt Guipuscoà va cedir a Susaeta a la SD Eibar, club de la seva ciutat natal. A l'any següent va ser cedit a la UD Salamanca, amb els qui va disputar 21 trobades de Segona Divisió. Després de tornar d'aquesta cessió, els donostiarres van decidir no renovar el seu contracte. En la campanya següent va ser contractat per l'Athletic de Bilbao, qui va decidir emprar al jugador per al seu equip filial. Al no quallar en la plantilla bilbaina, l'Athletic li va atorgar la carta de llibertat i va fitxar per l'Alcorcón. Abans de recalar en el club madrileny, Susaeta va decidir fer una prova per jugar al Hamilton Academical d'Escòcia, on finalment no va ser seleccionat. En l'Agrupación Deportiva Alcorcón va ser un dels principals jugadors de la plantilla, i un dels artífexs de la classificació pels playoff d'ascens del conjunt del sud de Madrid en la temporada 2008-09. La seva actuació va destacar pel Rayo Vallecano, qui va fitxar a la fi de campanya al jugador basc per debutar en el 2009-10.
El 3 de gener del 2012 es va desvincular del Rayo Vallecano i va fitxar pel Football Club Lausanne-Sport de la primera divisió suïssa. El 12 juliol 2012 fitxa pel Club Deportivo Guadalajara de la 2a divisió espanyola. El seu contracte s'estén per dues temporades, fins al 30 de juny de 2014.

## Referències

* ↑ «Néstor Susaeta abandona el filial». El Correo Vasco, 26-07-2008 [Consulta: 25 juny 2009].
* ↑ «Susaeta, nuevo fichaje del Rayo». Marca, 23-09-2009 [Consulta: 25 juny 2009].
* ↑ «Rueda de prensa de despedida». Rayo Vallecano, 03-01-2012. Arxivat de l'original el 2012-05-20. [Consulta: 3 gener 2012].

## Enllaços externs

* Fitxa a BDFutbol
* Fitxa a Futbolme (castellà)
* Fitxa a Soccerway
# Edwin Stephen Goodrich

Edwin Stephen Goodrich (Weston-super-Mare 21 de juny 1868 - † Oxford, 6 de gener de 1946) va ser un zoòleg anglès especialitzat en anatomia comparada, embriologia, paleontologia i evolució. Va ser catedràtic de Zoologia a la Universitat d'Oxford entre 1921 i 1946.
Goodrich, Julian Huxley i Gavin de Beer, van conformar el grup dels morfòlegs d'Oxford. Va ser triat membre de la Royal Society el 1905.
En 1888 va entrar al Col·legi Universitari de Londres, on va conèixer a Ray Lankester, de qui va ser un estret col·laborador durant tota la seva vida acadèmica.
Els seus treballs sobre els invertebrats li van valer per establir diferents homologies entre aquests i els vertebrats, com l'existent entre els conductes genitals (no els nefridis) i els ronyons.

## Referències

* ↑ Goodrich (1895) 'On the Coelom, Genital Ducts and Nephridia'

## Bibliografia

* On the coelom, genital ducts, and nephridia. Q.J.M.S. 37, 477–510 1895
* The Vertebrata Craniata (Cyclostomes and Fishes), vol. IX de Treatise on Zoology. Londres 1909
* Metameric segmentation and homology, Q.J.M.S. 59, 227–248 1913
* Living organisms: an account of their origin and evolution. Oxford: Oxford University Press, 1924
* The problem of the sympathetic nervous system from the morphological point of view. Proc. of the Anatomical Soc. of GB and Ireland, J. of Anatomy 61:499 1927
* Structure and Development of the Vertebrates. Londres: MacMillan & Co. 1930
* The early development of the nephridia in Amphioxus, Introduction and part I: Hatschek's Nephridium. Q.J.M.S 76, 499–510 1934
* The early development of the nephridia in Amphioxus, part II: The paired nephridia. Q.J.M.S 76, 655–674 1934
* The study of nephridia and genital ducts since 1895. Q.J.M.S. 86, 113–392 1945
# Confederació Internacional de la Tradició Gautxa

Confederació Internacional de la Tradició Gautxa (CITG) és una organització formada principalment per les diverses entitats gautxes de Brasil (Confederaçao Brasileira de Tradiçao Gaucha i Movimento Tradicionalista Gaucho), Argentina (Confederación Gaucha Argentina) i Uruguai (Sociedad Tradicionalista Patria Gaucha) a l'Amèrica del Sud (també hi ha una organització nord-americana). Té com a objectiu mantenir les tradicions dels gautxos.
La descripció inicial de la bandera, utilitzada de facto però no oficialitzada i proposada al XI Congrés de Porto Alegre l'1 de desembre de 2012, deia: "A Bandeira da CITG é formada por quatro faixas horizontais de igual tamanho, nas cores de todos os Países membros e fundadores, ou seja: azul, branca, verde e amarela.Sendo a primeira faixa, de cima para baixo, na cor azul degrade, representando o Uruguai e a Argentina. A terceira e quarta faixas, nas cores verde e amarelo, o Brasil. A segunda faixa, na cor branca, simbolizando a paz e união entre os países. Tem em sua parte central um laço, com a sigla CITG, a data de sua fundação, a cuia com a erva mate e a bomba. O laço símbolo da tradição campeira representa a união dos gaúchos espalhados nos quatro costados do universo. A cuia, a erva - mate e a bomba simbolizam a amizade e a paz entre os povos. O mapa mundi representa todos os povos gaúchos espalhados no mundo".
Però al Congrés es va presentar una forta oposició a la bandera i es va suggerir que fos confirmada de manera provisional i s'ajornés la seva discussió al futur, cosa que fou rebutjada en votació. Finalment es va votar l'adopció d'una bandera consensuada blanca amb el logotipus al centre, que fou aprovada per unanimitat. El llaç del logo fou també aprovat per unanimitat però la carabassa de camaraderia del centre va tenir 6 vots a favor i 6 en contra i llavors es va proposar adoptar el cavall crioll, que fou acceptat per 8 vots contra 4. Les sigles daurades i la data de fundació (únicament la data) 21 d'abril de 1984 foren també aprovades.

## Referències

* ↑ Flag Report, 71, juliol del 2014
# Rowland Wolfe

Rowland Wolfe (Dallas, 8 d'octubre de 1914 - Conroe, 14 de gener de 2010) va ser un gimnasta artístic estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla d'or en la prova de tumbling del programa de gimnàstica.

## Referències

* ↑ «Rowland Wolfe Olympic Results». sports-reference.com. Arxivat de l'original el 25 d’agost 2011. [Consulta: 21 febrer 2019].
# Lloyd Mondory

Lloyd Mondory (Cognac, 26 d'abril del 1982) és un ciclista francès professional des del 2004 al 2015. En el seu palmarès destaca la victòria a la Copa de França de ciclisme de 2006 i el Gran Premi del cantó d'Argòvia de 2008.
El 10 de març de 2015 s'anuncià que Mondory havia donat positiu per EPO en un control realitzat el 17 de febrer d'aquell mateix any, per la qual cosa fou suspès provisionalment per l'UCI. El 30 d'octubre del mateix any, va ser suspès definitivament per quatre anys a partir de la data del positiu. També se li van anul·lar els resultats del 17 de febrer al 10 de març de 2015.

## Palmarès

* 2000
** 1r al Trofeu Centre Morbihan
* 2002
** Vencedor d'una etapa de la Triptyque des Barrages
* 2003
** 1r a la Kreiz Breizh Elites
** Vencedor d'una etapa del Tour du Loir-et-Cher
* 2006
** 1r de la Copa de França
* 2008
** 1r al Gran Premi del cantó d'Argòvia
** Vencedor del Gran Premi de la Muntanya de la Tirreno-Adriatico
** Vencedor d'una etapa de la París-Corrèze
* 2011
** Vencedor d'una etapa de l'Étoile de Bessèges
** Vencedor de la classificació dels esprints de la Volta a Suïssa
* 2014
** Vencedor d'una etapa a la Volta a Burgos

### Resultats al Tour de França

* 2009. 133è de la classificació general
* 2010. 118è de la classificació general

### Resultats al Giro d'Itàlia

* 2007. 108è de la classificació general

### Resultats a la Volta a Espanya

* 2008. 120è de la classificació general
* 2011. 84è de la classificació general
* 2012. 104è de la classificació general
* 2013. 114è de la classificació general
* 2014. Abandona (15a etapa)

## Referències

* ↑ Lloyd Mondory (AG2R), suspendido por una muestra con EPO a biciciclismo.com
* ↑ «El francés Lloyd Mondory es suspendido cuatro años por EPO». As.com, 30-10-2015 [Consulta: 28 febrer 2016].

## Enllaços externs

* Fitxa a www.sitiodeciclismo.net'
* Web personal Arxivat 2008-11-11 a Wayback Machine.
# El jardín de las delicias

El jardín de las delicias és una pel·lícula del realitzador espanyol Carlos Saura estrenada en 1970.

## Trama

Antonio Cano, un industrial d'uns 45 anys que ha prosperat gràcies al negoci de la construcció, sofreix un accident en companyia de la seva amant. Queda impedit en una cadira de rodes i perd la memòria. El seu pare, la seva dona i els seus fills representen davant ell escenes de la seva vida passada, amb l'esperança de recuperar la caixa forta familiar i del compte corrent a Suïssa.
Així, al costat dels ensomnis del protagonista desfilen els seus fantasmes: el domini patern i la fèrula materna, el desig encès per una tia sensual, l'educació religiosa que la República va interrompre, la guerra civil i la mort de la mare, la seva urgència per desplaçar al pare al capdavant de l'empresa, el refugi en una amant fugint de les frustracions conjugals, el conflicte generacional amb els fills, la seva tirania com a cap...
Però tots els esforços de la família per vèncer la seva apatia mental resulten inútils. Més aviat es veuran arrossegats al mateix joc en la significativa escena que tanca el film: al jardí on Antonio té les seves evocacions i al·lucinacions, totes les seves comparses l'acompanyen en cadires de rodes als concordes d'una música medieval.

## Repartiment

* José Luis López Vázquez - Antonio
* Luchy Soto - Luchy
* Francisco Pierrá - Don Pedro
* Esperanza Roy - Nicole
* Antonio Acebal
* Alberto Alonso - Tony
* Eduardo Calvo
* Antonio Canal - Amic 3
* Lina Canalejas - Tía
* Roberto Cruz
* Ignacio de Paúl
* Luisa Fernanda Gaona
* José Nieto - Amic 1
* Yamil Omar
* Mayrata O'Wisiedo - Infermera
* Julia Peña - Julia
* Luis Peña - Amic
* Marisa Porcel

## Premis
### Medalles del Cercle d'Escriptors Cinematogràfics

| Categoria | Nominats | Resultat |
| Millor actor de repartiment | Francisco Pierrá | Guanyador |
| Millor fotografia | Luis Cuadrado | Guanyador |

### Premis Sant Jordi

| Categoria | Nominats | Resultat |
| Millor pel·lícula espanyola | El jardín de las delicias | Guanyadora |

## Referències

* ↑ Presentació a Historia de nuestro cine, rtve.es
* ↑ Agustín Sánchez Vidal El cine de Carlos Saura
* ↑ El jardín de las delicias a fotogramas.es
* ↑ «Premios del CEC a la producción española de 1970». Círculo de Escritores Cinematográficos. Arxivat de l'original el 2016-03-05. [Consulta: 16 novembre 2018].
* ↑ «El jardín de las delicias». Biblioteca Nacional de España. [Consulta: 21 octubre 2015].
# Balma de Can Bosc

La balma de Can Bosc és una balma de petites dimensions situada en una terrassa de la riera de Rajadell i a tocar del camí que discorre per la vall de la riera. Per arribar‐hi cal situar‐se en l'eix transversal direcció Manresa‐Calaf i prendre la sortida de Rajadell. Un cop creuada la vila, cal agafar una pista forestal que apareix a l'esquerra i que porta fins a la balma. Va ser utilitzada com un dipòsit d'enterrament col·lectiu secundari del període que va del neolític a l‘edat del bronze (2500 a 1200 aC).

## Descobriment i història de les investigacions arqueològiques

El 1989 es va fer la troballa fortuïta per un grup d'excursionistes manresans que van trobar dos cranis a la balma. L'any 1993 el jaciment és catalogat com a element d'interès arqueològic en el Pla Especial de Protecció del Patrimoni Arqueològic, Històric i Paisatgístic de Rajadell, i el 1995 realitzà l'excavació de salvament després d'una prospecció prèvia l'any 1994. Els primers treballs de prospecció permeteren detectar dos sectors d'interès a la balma: Can Bosc I, situat sota la pròpia balma i corresponent a un enterrament de cronologia calcolítica, i Can Bosc II, situat en un petit replà a l'extrem on s'acaba la balma.
* CAN BOSC I: Es tracta d'un dipòsit d'enterrament col·lectiu secundari.
* CAN BOSC II: L'excavació realitzada el 1995 amb motiu de les obres efectuades a l'eix transversal va aportar 400 peces d'indústria lítica a base de micròlits, entre els que predominen els gratadors i algunes puntes de sageta. L'anàlisi tipològica de les peces sembla indicar una cronologia Epipaleolítica per aquest sector. Pot tractar‐se d'un assentament de curta durada on es tractaven les pells.

## Troballes

Al decurs de l'excavació de 1995 aparegueren un total de deu cranis dins un conjunt de 500 ossos humans, amuntegats en una estreta franja a la part central de la balma. Com a material aparegué una dena de collaret. Tot això permet situar la cronologia d'aquest sector en el període calcolític.

## Bibliografia

* PLA D'ORDENACIÓ URBANÍSTICA MUNICIPAL DE RAJADELL (2010), Catàleg de béns protegits, Ajuntament de Rajadell. Desembre.
* DAURA, A.; GALOBART, J.; PIÑERO, J.. L'Arqueologia al Bages, 1995.

## Referències

* ↑ PLA D'ORDENACIÓ URBANÍSTICA MUNICIPAL DE RAJADELL (2010), Catàleg de béns protegits, Ajuntament de Rajadell. Desembre.
* ↑ DAURA, A.; GALOBART, J.; PIÑERO, J.. L'Arqueologia al Bages, 1995.
# Conflicte de Coràsmia (1378)

El conflicte a Coràsmia de 1378 fou un enfrontament entre el kanat de Txagatai de Tamerlà i l'estat aliat de Coràsmia.
El hivern del 1377 al 1378 Timur l'havia passat a Otrar. Durant l'absència de Transoxiana de l'emperador grups de soldats suposadament corasmis havien fet una incursió a la zona de Bukharà i havien fet saquejos. Van incendiar un palau a la rodalia de Bukharà i es van retirar cap al riu Sihun (Sir Darya). Les forces de Timur que li van fer front, manades pel fill de Timur, Omar Shaikh, van combatre be però foren derrotades. Aquesta acció va provocar la revolta dels sufís de Coràsmia (desitjosos de recuperar la independència) i que els clans jats (els mongols de Mogolistan) van agafar els seus cavalls i van sortir al pillatge. Timur va intentar refer les destrosses. Es sospitava que Toktamix, recent instal·lat al tron, havia provocat aquests desordre perquè reclamava Khariz com a seva. Podia retornar en qualsevol moment.
A la primavera del 1378 Timur va enviar un ambaixador de nom Djelarem, per preguntar la causa de l'hostilitat del sobirà de Coràsmia contra un estat aliat. L'ambaixador fou empresonat. Timur va enviar aleshores una carta però el que la va portar fou empresonat igualment. Llavors va enviar a Tui Bogha (de malnom “el lladre”) a saquejar els ramats de la zona de Bukharà.
Aquest conflicte es resoldrà a l'any següent amb la quarta expedició de Timur a Coràsmia (1379)

## Referència

* ↑ Yazdi Sharaf al-Din Ali, Zafarnama, Trad. al francès de Petis de la Croix sota el títol “Histoire de Timur Bec”, II, 26
# Rubén Etchebarne Cuestas

Rubén Etchebarne Cuestas (Mercedes, Departament de Soriano, 8 de setembre del 1936) va ser un ciclista uruguaià. Va participar en els Jocs Olímpics del 1960 i del 1964.

## Palmarès

* 1960
** 1r a la Prova Ciclística 9 de Julho
** 1r a la Volta de la Joventut Mexicana
* 1961
** Vencedor de 3 etapes a la Volta de la Joventut Mexicana
* 1962
** 1r a la Volta a l'Uruguai i vencedor de 2 etapes
* 1963
** Medalla d'or als Jocs Panamericans en Persecució per equips
* 1964
** 1r a la Mil Millas Orientales
* 1965
** Vencedor d'una etapa a la Volta a l'Uruguai
* 1966
** 1r a la Mil Millas Orientales
** Vencedor d'una etapa a la Volta a l'Uruguai
* 1969
** 1r a la Mil Millas Orientales

## Referències

* ↑ «Rubén Etchebarne Olympic Results». sports-reference.com. Arxivat de l'original el 18 abril 2020. [Consulta: 19 març 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# El roure i la canya

El roure i la canya és una vella faula recollida entre d'altres per Isop i Jean de La Fontaine.

## Argument

Un roure es vanta orgullós de la seva fortalesa enfront una humil canya de riu. Arriba una tempesta amb fort vent i el roure intenta resistir mentre la canya es doblega. Finalment, el roure cau mentre la canya ha sobreviscut.

## Anàlisi

L'ensenyament de la història explica els avantatges de la flexibilitat davant les situacions adverses i que de vegades cedir fa sobreviure millor que qualsevol fortalesa. La faula es va fer popular a Orient i entre la comunitat jueva i ha perviscut en forma de refranys i sentències. Se n'han fet interpretacions polítiques i han aparegut variants on la canya és substituïda per arbres de tronc fi o altres plantes.

## Referències

* ↑ Emanuel Strauss, Concise Dictionary of European Proverbs, Londres, 1998
# Bandera de Gibraltar

La bandera de Gibraltar, adoptada el 1982, conté els elements que componen l'escut de Gibraltar, que va ser atorgat per la reina Isabel I de Castella el 10 de juliol de 1502.

## Descripció

La bandera és blanca amb una franja vermella en la part inferior amb un castell de tres torres i dos nivells a la secció blanca.
Cada torre té una porta i una finestra i de la porta de la torre del centre penja una clau d'or que se solapa amb la banda vermella.

## Ús

La bandera és emprada per tot Gibraltar, a vegades de forma oficial amb la bandera del Regne Unit i la bandera d'Europa. La trobem a llocs destacats com la frontera amb Espanya, al cim del Penyal de Gibraltar i a l'edifici del Parlament.
La bandera és un símbol del nacionalisme gibraltareny, i és molt popular entre el poble de Gibraltar. Durant el Dia Nacional de Gibraltar, el 10 de setembre, molts ciutadans pengen la bandera de finestres i balcons i alguns fins i tot decoren els seus vehicles amb la bandera.
Una bandera feta de Lego de quatre metres d'alçada i vuit d'ample es pot veure al John Mackintosh Hall, un centre cultural que acull una biblioteca, diverses sales d'exposicions i un teatre. Quan es va construir, la bandera era la més gran feta amb peces de Lego amb un total de 393.857 peces.

## Referències

* ↑ «Símbols nacionals - La bandera de Gibraltar» (en anglès). Arxivat de l'original el 2014-11-13. [Consulta: 5 setembre 2012].
* ↑ «Sightseeing and Attractions of Gibraltar - Bandera de Gibraltar» (en anglès). gibraltar.com. Arxivat de l'original el 2011-01-28. [Consulta: 5 setembre 2012].
# Rupert Biete Verdés

Rupert Biete Verdés (Barcelona, 11 de febrer de 1906 - Oviedo, 25 de març de 1929) va ser un boxejador català que va competir durant la dècada de 1920.
El 1924 va prendre part en els Jocs Olímpics de París, on quedà eliminat en quarts de final de la categoria del pes mosca per l'italià Rinaldo Castellenghi.

## Referències

* ↑ «Ruperto Biete Olympic Results». sports-reference.com. Arxivat de l'original el 18 d’abril 2020. [Consulta: 29 setembre 2018].